Komission asetus (EY) N:o 2104/2001, annettu 26 päivänä lokakuuta 2001, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1249/96 muuttamisesta



Virallinen lehti nro L 283 , 27/10/2001 s. 0008 - 0010



Komission asetus (EY) N:o 2104/2001, annettu 26 päivänä lokakuuta 2001, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1249/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 10 artiklan 4 kohdan, sekä katsoo seuraavaa: (1) Komission asetuksen (EY) N:o 1249/96(3), sellaisena kuin se on viimeksi muutettuna asetuksella (EY) N:o 2015/2001(4), 4 artiklassa säädetään 10 euroa tonnilta olevasta erotuksesta maitse tai jokiteitse taikka yhteisöön meritse Välimerellä, Mustallamerellä tai Itämerellä sijaitsevista satamista saapuvilla aluksilla tuodun viljan tuontitulleja laskettaessa. Kyseinen erotus perustuu selvästi alhaisempiin kuljetuskustannuksiin kuin tuontitullien laskemisessa käytetyt kustannukset. Markkinatietojen perusteella vaikuttaa siltä, että tämän ilmeisen läheisyysedun vastapainona ovat logistiset puutteet, jotka liittyvät kuljetus-, varastointi- ja lastausinfrastruktuureihin, ja pitkällä aikavälillä laskettuina rahtikustannukset asettuvat käytännössä vastaavalle tasolle. Saadun kokemuksen perusteella on myös käynyt ilmi, että lisätuontitulli haittaa markkinoiden sujuvuutta. Tämän vuoksi on aiheellista poistaa 4 artiklassa tarkoitettu 10 euron alennus. Tilanne arvioidaan uudestaan ennen seuraavaa markkinointivuotta. (2) Asetuksen (EY) N:o 1249/96 3 artiklassa ja liitteessä I vahvistetaan yhteisöön tuotaessa edellytettävät laadulliset perusteet. Komission asetuksessa (ETY) N:o 1908/84(5), sellaisena kuin se on viimeksi muutettuna asetuksella (ETY) N:o 2507/87(6), vahvistetaan viljojen laadun määrittämiseksi käytettävät vertailumenetelmät. Koska kyseinen asetus on kumottu viljojen vakiolaatujen poistamisen vuoksi, on tarpeen viitata interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi 19 päivänä huhtikuuta 2000 annetussa komission asetuksessa (EY) N:o 824/2000(7) vahvistettuihin analyysimenetelmiin. (3) Liitteessä II olevassa alahuomautuksessa säädetään, että jos edustavimman cif-tuontihinnan laskemiseksi ei ole saatavissa lainkaan noteerauksia, voidaan käyttää muita Yhdysvalloissa julkisesti käytettävissä olevia fob-noteerauksia. Tämän järjestelyn soveltaminen on kuitenkin hankalaa, koska Yhdysvaltojen sisäisiä kuljetuskustannuksia ei voida ottaa huomioon. Tämän vuoksi alahuomautusta on mukautettava kyseisten kuljetuskustannusten huomioon ottamiseksi. (4) Viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1249/1996 seuraavasti: 1) Korvataan 4 artiklan 2 kohta seuraavasti: "2. Durumvehnän, ohran ja maissin sekä vehnän osalta kunkin vakiolaadun edustavat cif-tuontihinnat muodostuvat 1 kohdan a, b ja c alakohdassa esitettyjen tekijöiden summasta. Kun kolmannet maat tukevat keskitasoista tai heikkoa vakiolaatua olevan vehnän maailmanmarkkinahintoja johonkin Euroopan maahan tai Välimeren alueella sijaitsevaan maahan suuntautuvassa viennissä, komissio voi ottaa nämä tuet huomioon yhteisön edustavaa cif-tuontihintaa vahvistettaessa." 2) Korvataan liitteen I ensimmäinen taulukko seuraavasti: "Tuontitavaroiden luokitteluperusteet (12 painoprosentin kosteuspitoisuuden tai vastaavan perusteella) >TAULUKON PAIKKA>" 3) Korvataan liitteen II taulukko seuraavalla taulukolla: "Noteerauspörssit ja viitelajikkeet >TAULUKON PAIKKA>" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 9 päivästä marraskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 161, 29.6.1996, s. 125. (4) EYVL L 272, 13.10.2001, s. 31. (5) EYVL L 178, 5.7.1984, s. 22. (6) EYVL L 235, 20.8.1987, s. 10. (7) EYVL L 100, 20.4.2000, s. 31.